जिले में आज रहेगा कई मंत्रियों का जमावड़ा
जिलेमें रविवार को कई मंत्री आएंगे। इनमें उच्च तकनीकी एवं संस्कृत शिक्षा, विज्ञान एवं प्रौद्योगिकी विभाग मंत्री किरन माहेश्वरी दोपहर 3 बजे किशनगढ़बास में राजकीय महाविद्यालय बीबीरानी में आयोजित छात्रासंघ कार्यक्रम में मुख्य अतिथि के रूप में भाग लेंगी। श्रम एवं नियोजन, कौशल विकास, कारखाना एवं बॉयलर्स निरीक्षण विभाग मंत्री डाॅ. जसवंत सिंह यादव सुबह 10 बजे अलवर शहर में पंजाबी वेलफेयर सोसायटी के कार्यक्रम में भाग लेंगे। वे शाम 4 बजे वे 8 स्थित आदिनाथ जैन शिक्षण संस्थान के ऑडिटोरियम में आदर्श विद्या मंदिर द्वारा आयोजित वार्षिकोत्सव समारोह में मुख्य अतिथि के रूप में भाग लेंगे। सहकारिता मंत्री अजय सिंह किलक सुबह 10 बजे सर्किट हाउस में जनसुनवाई करेंगे। दोपहर 1.30 बजे दी अलवर सेन्ट्रल को-ऑपरेटिव बैंक के प्रधान कार्यालय ( होपसर्कस ) में सहकारिता विभाग के अधिकारियों की बैठक लेंगे। दोपहर 2.30 बजे बैंक में एटीएम का उद्घाटन करेंगे। इसके बाद दोपहर 3 बजे प्रताप ऑडिटोरियम में प्राकृतिक संसाधनों के प्रबंधन (यूपीएनआरएम) ऋण योजना एवं बैंक की वेबसाइट का उद्घाटन करेंगे। राजस्थान विधानसभा के मुख्य सचेतक कालूलाल गुर्जर दोपहर 12 बजे अलवर पहुंचकर सामाजिक कार्यक्रम में भाग लेंगे। संसदीय सचिव ओमप्रकाश हुड़ला दोपहर 3 बजे झालाटाला (अलवर) में आयोजित धार्मिक कार्यक्रम में भाग लेंगे।
hin_Deva hin_Deva